કોલક ગામના બારિયાવાડ, મોટી મેળી, સાકરીકાંઠા, ચૌહટા ફળિયા, ખડકી ફળિયા, બંદર ફળિયા અને સાગિયા ફળિયાની સૌથી વધુ બહેનો ગુરુવારે એકત્ર થઇ અને દામિની વુમન કોલકના પ્રમુખ અમિતાબેન દાતરવાલાની આગેવાનીમાં પારડી તાલુકા પંચાયત કચેરી ખાતે મોરચો લઇ ગયા હતા અને તાલુકા પંચાયત પ્રમુખ ગીતાબેન પટેલ, ઉપપ્રમુખ સતીષભાઇ પટેલ તથા તાલુકા વિકાસ અધિકારી વિજયકુમાર બાગુલને મળીને કોલક ગામે શૌચાલયના અભાવે જાહેરમાં શૌચ કરવા જતી બહેન દીકરીઓને અસામાજિક તત્ત્વો પથ્થર મારી હેરાન કરતા હોવાની ગંભીર બાબતો બયાન કરી હતી, ગરીબ નિરાધાર અને આદિવાસી તેમજ ટંડેલ સમાજની બહેનોને નડી રહેલ ગંભીર પ્રકારની આ સમસ્યાને પ્રમુખ, ઉપ-પ્રમુખ અને ટી. ડી. ઓ. એ સાંભળી હતી.